31996R1095
L 146/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1095/96 НА СЪВЕТА
от 18 юни 1996 година
относно прилагането на споразуменията, посочени в Списък CXL, изготвен след приключването на преговорите по член ХХIV.6 от ГАТТ
СЪВЕТЪТ НА ЕВРОПЕЙСКИЯ СЪЮЗ,
като взе предвид договора за създаване на Европейската общност и по-специално член 113 от него,
като взе предвид предложението на Комисията,
като има предвид, че след присъединяването на Австрия, Финландия и Швеция Общността сключи споразумения с някои трети страни относно приключването на преговорите по член ХХIV.6 от ГАТТ (1); като има предвид, че тези споразумения предвиждат inter alia някои действия на Общността в областта на селското стопанство; като взе предвид, че съгласно тези споразумения Комисията е изготвила нов Списък CXL (Европейските общности), приложим на митническата територия на Общността, както е създадена на 1 януари 1995 г, за да замести Списък LXXX (Европейските общности) в приложението към Протокола от Маракеш към ГАТТ, 1994; като има предвид, че Списък CXL е предаден на Световната търговска организация; като има предвид, че задълженията, посочени в Списък CXL, и по-специално, задълженията, приложими от 1 януари 1996 г., трябва да бъдат изпълнени възможно най-рано; като има предвид, че като последствие, Съветът трябва да упълномощи Комисията да предприеме необходимите мерки в съответствие с процедурата на Управителния комитет; като има предвид, че с цел опростяване трябва също да се предвиди същата процедура да се използва за въвеждане на изменения в Списък CXL, които Съветът може да разреши,
ПРИЕ НАСТОЯЩИЯ РЕГЛАМЕНТ:
Член 1
1. Възможно най-рано Комисията трябва да предприеме изискваните мерки от 1 януари 1996 за прилагане в селското стопанство на споразуменията, посочени в Списък CXL (Европейските общности), предаден на Световната търговска организация, и приложими на митническата територия на Общността, както е създадена от 1 януари 1995 г. Такива мерки трябва да бъдат приети в съответствие с процедурата, предвидена в член 23 от Регламент (ЕИО) № 1766/92 на Съвета от 30 юни 1992 за общата организация на пазара на зърнени продукти (2), съответните разпоредби на другите регламенти относно общата организация на пазарите и по отношение на продукти, обхванати от код от комбинираната номенклатура 0701 90 51, в член 33 от Регламент (ЕИО) № 1035/72 на Съвета от 18 май 1972 г. относно общата организация на пазара на плодове и зеленчуци (3).
2. Ако Съветът разреши каквото и да е изменение на Списък CXL, мерките в резултат на това трябва впоследствие да се приемат в съответствие с процедурата, посочена в параграф 1.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 юни 1996 година.